|  |  |  |
| --- | --- | --- |
| ที่ มท ๐๘21.2/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐3๐๐ |

# มิถุนายน 2568

## เรื่อง ข้อมูลรายชื่อสถานที่กำจัดขยะมูลฝอยที่ไม่ถูกต้อง กลุ่มที่ 1 กลุ่มที่ 3 และกลุ่มที่ 4 ตามข้อเสนอ การยกระดับสถานที่กำจัดขยะมูลฝอยที่ไม่ถูกต้อง

# เรียน ผู้ว่าราชการจังหวัด ทุกจังหวัด

# อ้างถึง 1. หนังสือกรมส่งเสริมการปกครองท้องถิ่น ที่ มท 0820.2/ว 5142 ลงวันที่ 2 ธันวาคม 2567

2. หนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 1257 ลงวันที่ 19 มีนาคม 2568

3. หนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 1922 ลงวันที่ 2 พฤษภาคม 2568

# สิ่งที่ส่งมาด้วย ข้อมูลรายชื่อสถานที่กำจัดขยะมูลฝอยที่ไม่ถูกต้อง กลุ่มที่ 1 กลุ่มที่ 3 และกลุ่มที่ 4 จำนวน 1 ชุด

ตามที่ กรมส่งเสริมการปกครองท้องถิ่นได้แจ้งข้อเสนอยกระดับสถานที่กำจัดขยะมูลฝอยไม่ถูกต้อง ฉบับปรับปรุงครั้งที่ 2 เพื่อให้จังหวัดพิจารณานำข้อเสนอการยกระดับฯ ไปใช้ประกอบการจัดลำดับความสำคัญและแผนดำเนินงาน เพื่อปิดหรือปรับปรุงสถานที่กำจัดขยะมูลฝอยที่ไม่ถูกต้อง ประกอบกับได้แจ้งให้กำชับองค์กรปกครองส่วนท้องถิ่นดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรีเมื่อวันที่ 25 กุมภาพันธ์ 2568 ความละเอียดแจ้งแล้ว นั้น

# ในการนี้ กรมควบคุมมลพิษได้จัดส่งข้อมูลสถานที่กำจัดขยะมูลฝอยที่ไม่ถูกต้องให้กรมส่งเสริมการปกครองท้องถิ่น จึงขอให้จังหวัดพิจารณาใช้ประโยชน์จากข้อมูลรายชื่อสถานที่กำจัดขยะมูลฝอยที่ไม่ถูกต้องกลุ่มที่ ๑ สถานที่กำจัดขยะมูลฝอยที่อยู่ในพื้นที่ป่า ประกอบการดำเนินงานกำชับให้องค์กรปกครองส่วนท้องถิ่นดำเนินการขออนุญาตเข้าทำประโยชน์ในพื้นที่ป่าไม้ ก่อนได้รับอนุญาต ตามมติคณะรัฐมนตรี เมื่อวันที่ 25 กุมภาพันธ์ 2568 หรือดำเนินการปิดและปรับปรุงพื้นที่คืนให้กับกรมป่าไม้ รายชื่อสถานที่กำจัดขยะมูลฝอย ที่ไม่ถูกต้องกลุ่มที่ ๓ และกลุ่มที่ ๔ ประกอบการพิจารณาโครงการจัดการขยะมูลฝอยในเชิงพื้นที่ และตามนโยบายการรวมกลุ่มพื้นที่ (Clusters) จึงเห็นควรมีหนังสือแจ้งจังหวัดทุกจังหวัด พิจารณาใช้ข้อมูลประโยชน์ดังกล่าว ในการบริหารจัดการสถานที่กำจัดขยะมูลฝอยต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ร.อสถ. ..................................

ผอ.กสส. ...............................

ผอ.กง.สอ. ............................

หน.ฝ. ................................

จนท. .....................................

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทรศัพท์ ๐ ๒๒๔๑ ๙๐๐๐ ต่อ ๒11๒

ไปรษณีย์อิเล็กทรอนิกส์ Saraban@dla.go.th

ผู้ประสานงาน นายภูมิ ปฏิสันถาวร โทร. 09 1404 2211

สิ่งที่ส่งมาด้วย

ตามหนังสือกรมส่งเสริมการปกครองท้องถิ่น ที่ มท ๐๘21.2/ว ลงวันที่ พฤษภาคม 2568



ข้อมูลรายชื่อสถานที่กำจัดขยะมูลฝอยที่ไม่ถูกต้อง กลุ่มที่ 1 กลุ่มที่ 3 และกลุ่มที่ 4